Χρονολόγιο κρουσμάτων της πανδημίας COVID-19 στην Ελλάδα

Η Πανδημία του κορονοϊού στην Ελλάδα εξαπλώθηκε από τις 26 Φεβρουαρίου 2020 και έπειτα. Η πλειοψηφία των κρουσμάτων που σημειώθηκαν τις πρώτες ημέρες σχετιζόταν με ανθρώπους που ταξίδεψαν στην Ιταλία, μια κύρια επιδημική εστία, και με μια ομάδα προσκυνητών που είχαν ταξιδέψει στο Ισραήλ και την Αίγυπτο, καθώς και επαφές των ατόμων αυτών. Μέχρι και τις 31 Μαρτίου, ο αριθμός κρουσμάτων είχε ανέλθει σε 1314 και σε 49 θάνατους και από 1 έως 10 Απριλίου ανακοινώθηκαν 697 νέα κρούσματα, εκ των οποίων 104 προέρχονταν από το ΕΓ-ΟΓ "Ελευθέριος Βενιζέλος" και 23 από τη δομή φιλοξενίας προσφύγων στη Ριτσώνα, και κατέληξαν 41 ακόμη νοσούντες, Τον Ιούνιο παρατηρήθηκε μια έξαρση κρουσμάτων σε συγκεκριμένους οικισμούς όπως ο Εχίνος Ξάνθης και σε άλλες περιοχές της χώρας, στις οποίες επιβλήθηκαν αυστηρά περιοριστικά μέτρα. Ο αριθμός κρουσμάτων, νοσηλευμένων σε ΜΕΘ και θανάτων ήταν ήδη σε πτωτική πορεία από τον Μάιο, οπότε και είχε αρχίσει να γίνεται άρση των περιοριστικών μέτρων, συμπεριλαμβανομένων του ανοίγματος των σχολείων , της επαναλειτουργίας εστιατορίων και καφέ, των ταξιδιών από το εξωτερικό, και τον Ιούλιο επαναλειτούργησαν οι τουριστικές επιχειρήσεις. Έκτοτε ο αριθμός αριθμός κρουσμάτων, νοσηλευμένων σε ΜΕΘ και θανάτων είναι σε άνοδο. Το σύνολο των κρουσμάτων του ιού που έχουν επιβεβαιωθεί στη χώρα έως και τις 12 Νοεμβρίου 2020 είναι 66.637 και οι νεκροί είναι 959. Μετά το άνοιγμα των συνόρων στα τέλη Ιουνίου, στον ημερήσιο αριθμό των επιβεβαιωμένων κρουσμάτων που ανακοινώνονται περιλαμβάνονται και όσα εντοπίστηκαν κατόπιν ελέγχων στις πύλες εισόδου της χώρας. Επιπρόσθετα, μέχρι τις 12 Νοεμβρίου, είχαν ανακοινωθεί συνολικά 23.074 αναρρώσεις.

 Οι πρώτες ύποπτες περιπτώσεις από την Ιταλία αναφέρθηκαν στο λιμάνι της Πάτρας στις 25 Φεβρουαρίου. Μια άλλη ύποπτη περίπτωση αναφέρθηκε στο νοσοκομείο Αττικόν. Στις 26 Φεβρουαρίου, επιβεβαιώθηκε το πρώτο κρούσμα του ιού στην Ελλάδα. Μια 38χρονη γυναίκα από τη Θεσσαλονίκη, που επισκέφθηκε πρόσφατα τη Βόρεια Ιταλία, ήταν θετική και έγινε δεκτή στο Νοσοκομείο ΑΧΕΠΑ. Η οικογένειά της, καθώς και εκείνοι που ήρθαν σε επαφή μαζί της, απομονώθηκαν οικειοθελώς. Στις 27 Φεβρουαρίου, το 9χρονο παιδί της βρέθηκε επίσης θετικό και εισήχθη στο ίδιο νοσοκομείο με τη μητέρα της. Ακολούθησαν επιβεβαιώσεις για και για άλλα κρούσματα που αφορούσαν άτομα που είχαν ταξιδέψει στην Ιταλία ή που σχετίζονταν με αυτά. Μετά την επιβεβαίωση του δεύτερου και τρίτου κρούσματος στην Ελλάδα, το 105ο Δημοτικό Σχολείο Θεσσαλονίκης, όπου ο γιος της 38χρονης ασθενούς πήγε στο σχολείο και έκλεισε για 14 ημέρες. Ο υπουργός Υγείας Βασίλης Κικίλιας ανακοίνωσε ότι ακυρώθηκαν όλα τα αποκριάτικα γεγονότα σε ολόκληρη την Ελλάδα. Στις 4 Μαρτίου επιβεβαιώθηκε μια άλλη υπόθεση, ένας άνθρωπος που ταξίδεψε στο Ισραήλ και την Αίγυπτο, και έγινε δεκτός στο νοσοκομείο αναφοράς στην Πάτρα. Ακολούθως, στις 5 Μαρτίου, 22 ακόμη άτομα βρέθηκαν θετικά στον ιό, ανεβάζοντας το σύνολο στη χώρα σε 31 επιβεβαιωμένες περιπτώσεις. Τα 21 από αυτά ήταν ανάμεσα στους 24 ελεγχθέντων των επαφών που επέστρεψαν από την εκδρομή στο Ισραήλ και την Αίγυπτο. Στις 7 Μαρτίου, επιβεβαιώθηκαν 21 ακόμη περιπτώσεις από το Ισραήλ προς την Ελλάδα. Τα σχολεία, τα πανεπιστήμια, θέατρα και κινηματογράφοι θα παραμείνουν κλειστά στις τρεις πληγείσες περιοχές (Αχαΐας, Ηλείας, Ζακύνθου) μέχρι τις 22 Μαρτίου. Αθλητικές εκδηλώσεις στις ίδιες περιοχές θα πραγματοποιηθούν χωρίς θεατές μέχρι τις 22 Μαρτίου. Στις 8 Μαρτίου ανακοινώθηκαν 7 νέα κρούσματα, από τα οποία για το ένα δεν ήταν δυνατό να προσδιοριστεί η πηγή μόλυνσης. Στις 9 Μαρτίου επιβεβαιώθηκαν 11 ακόμη κρούσματα, από τα οποία για τα τέσσερα δεν έγινε δυνατό να προσδιοριστεί η πηγή έκθεσης στον ιό. Στις 10 Μαρτίου ο επιχειρηματίας Βαγγέλης Mαρινάκης ανακοίνωσε με δική του πρωτοβουλία ότι προσβλήθηκε από τον ιό, παροτρύνοντας ταυτόχρονα τον κόσμο να τηρήσει τα μέτρα προστασίας. Μέχρι και τις 11 Μαρτίου είχαν επιβεβαιωθεί 99 κρούσματα. Στις 12 Μαρτίου, το ένατο κρούσμα, ένας 66χρονος άντρας, ήταν το πρώτο που κατέληξε από τη νόσο τα ξημερώματα. Επίσης ανακοινώθηκαν 18 νέα κρούσματα τα οποία 10 χαρακτηρίστηκαν «ορφανά», δηλαδή δεν έγινε δυνατό να ανιχνευθεί ο φορέας από τον οποίο κόλλησαν. Επιπλέον το πρώτο κρούσμα. Μία 38χρονη γυναίκα και το παιδί της πήραν εξιτήριο από το Νοσοκομείο ΑΧΕΠΑ στην Θεσσαλονίκη. Στις 13 Μαρτίου, ανακοινώθηκαν 73 νέα κρούσματα, ανεβάζοντας το σύνολο σε 190 περιπτώσεις. Στις 14 Μαρτίου, κατέληξαν ένας 90χρονος ο οποίος νοσηλευόταν στην Πτολεμαΐδα, στο Μποδοσάκειο Νοσοκομείο και ένας 67χρονος άνδρας στη Ζάκυνθο (από το γκρουπ που είχε επισκεφθεί τους Αγίους Τόπους) ανεβάζοντας το σύνολο των νεκρών στους τρεις. Την επόμενη ημέρα, ένας 53χρονος άνδρας υπέκυψε στον ιό, καθώς νοσηλευόταν σε σοβαρή κατάσταση στο Νοσοκομείο ΑΧΕΠΑ, ανεβάζοντας το σύνολο των νεκρών στους τέσσερις. Στις 15 Μαρτίου αποφασίστηκε στο εξής να πραγματοποιείται το τεστ διάγνωσης του κορονοϊού μόνο σε όσους νοσηλεύονται στα νοσοκομεία με συμπτώματα πνευμονίας και στους ασθενείς με χρόνια νοσήματα. Συγκεντρωτικά μέχρι και τις 15 Μαρτίου, υπήρχαν 331 κρούσματα. Τα 44 ήταν εγχώριας προέλευσης και τα περισσότερα στην Αθήνα. 51 άνθρωποι παρέμεναν νοσηλευόμενοι. Επίσης 8 ήταν διασωληνωμένοι σε Αθήνα, Θεσσαλονίκη, και την Πάτρα, με μέσο όρο τα 67 έτη. Όλοι λάμβαναν αντι-ιική θεραπεία, σε 10 δόθηκε εξιτήριο. Στις 19 Μαρτίου, ένας 70χρονος που νοσηλευόταν στην Καστοριά ήταν ο έκτος νεκρός στην χώρα. Επιπλέον επιβεβαιώθηκαν 46 νέα κρούσματα αυξάνοντας το σύνολο των κρουσμάτων σε 464, ενώ άλλοι 5 ασθενείς πήραν εξιτήριο, ο συνολικός αριθμός εξιτηρίων στην χώρα ήταν 19. Στις 20 Μαρτίου, σε ενημέρωση από τον λοιμωξιολόγο και εκπρόσωπο του υπουργείου Υγείας Σωτήρη Τσιόδρα, ανακοινώθηκε ο θάνατος τριών ακόμη ατόμων μεγάλης ηλικίας σε νοσοκομεία της Αθήνας και της Κοζάνης και η καταγραφή 31 νέων κρουσμάτων, με το σύνολο να ανέρχεται στα 495. Από αυτά, τα 84 κρούσματα είναι απροσδιόριστης προέλευσης, 90 ασθενείς νοσηλεύονται, 20 είναι διασωληνωμένοι, με μέσο όρο ηλικίας τα 72 έτη, και 19 έχουν πάρει εξιτήριο.Η ￼￼πανδημία του κορονοϊού 2019–20￼￼ Αργά την ίδια ημέρα επιβεβαιώθηκε ο θάνατος μιας 94χρονης, της πρώτης γυναίκας θύματος του κορονοϊού, και μια ημέρα αργότερα ανακοινώθηκαν τρεις νέοι θάνατοι αυξάνοντας τους θανάτους σε 13. Από τις 21 έως και τις 30 Μαρτίου ανακοινώθηκαν 717 νέα κρούσματα, ανεβάζοντας το σύνολο σε 1.212, και 34 νέοι θάνατοι ανεβάζοντας το σύνολο των νεκρών σε 42, ενώ 33 άνθρωποι πήραν εξιτήριο. Στις 31 Μαρτίου ανακοινώθηκαν 102 νέα κρούσματα, εκ των οποίων τα 20 αφορούσαν το ΕΓ-ΟΓ "Ελευθέριος Βενιζέλος". Επιπλέον 7 άνθρωποι κατέληξαν, αυξάνοντας τους θανάτους σε 49. Από 1 έως 10 Απριλίου ανακοινώθηκαν 697 νέα κρούσματα, εκ των οποίων 104 προέρχονται από το ΕΓ-ΟΓ "Ελευθέριος Βενιζέλος" και 23 από τη δομή φιλοξενίας προσφύγων στη Ριτσώνα. Κατέληξαν 41 ακόμη νοσούντες, ενώ 217 ασθενείς έλαβαν εξιτήριο. Από 11 έως 18 Απριλίου ανακοινώθηκαν 2.224 νέα κρούσματα, εκ των οποίων 2 προέρχονται από το ΕΓ-ΟΓ "Ελευθέριος Βενιζέλος". Επιπλέον κατέληξαν 20 άνθρωποι. Έως και τις 15 Απριλίου, από το σύνολο των 2192 επιβεβαιωμένων κρουσμάτων, τα 559 (25,5%) σχετίζονταν με ταξίδι από το εξωτερικό, τα 899 (41%) σχετίζονταν με ήδη γνωστό κρούσμα και τα υπόλοιπα ήταν ακόμα απροσδιόριστης προέλευσης. Συνολικά, η μέση ηλικία των μέχρι τότε κρουσμάτων ήταν 49 έτη και η μέση ηλικία των μέχρι τότε θανάτων ήταν 74 έτη (από 39 έως 95 ετών). Στις 19 Απριλίου δεν έγινε καμία ανακοίνωση. Στις 20 Απριλίου ανακοινώθηκαν 10 νέα κρούσματα και 6 νέοι θάνατοι, οπότε συνολικά καταγράφηκαν 2.245 κρούσματα και 116 θάνατοι. Την ίδια μέρα, λήφθηκαν 470 δείγματα από πρόσφυγες που φιλοξενούνται σε δομή στο Κρανίδι Αργολίδας, καθώς και από εργαζόμενους της δομής, του Κέντρου Υγείας της περιοχής και του Διεθνούς Οργανισμού Μετανάστευσης, συνολικά 497 δείγματα. Την 21η Απριλίου ανακοινώθηκαν 156 νέα κρούσματα. Από αυτά, τα 153 σχετίζονταν με τη δομή φιλοξενίας προσφύγων στο Κρανίδι Αργολίδας, καθώς από το σύνολο των 497 δειγμάτων που λήφθηκαν την προηγούμενη ημέρα, βρέθηκαν 151 θετικά δείγματα μεταξύ των προσφύγων και από 1 μεταξύ των εργαζομένων στη δομή και των μελών του Διεθνούς Οργανισμού Μετανάστευσης. Το σύνολο των κρουσμάτων έως τις 21 Απριλίου ανέρχεται σε 2.401, ενώ 5 ασθενείς κατέληξαν, αυξάνοντας το συνολικό αριθμό των νεκρών σε 121. Στις 22 και 23 Απριλίου ανακοινώθηκαν 62 νέα κρούσματα. Επιπλέον, ο αριθμός των νεκρών που κατέληξαν αυτές τις ημέρες ανέρχεται σε 4. Ακόμα, μεταξύ των κρουσμάτων, 28 προκύπτουν από τη δομή υγείας "Ταξιάρχες". Στις 24 Απριλίου, μετά και την ενημέρωση από τον ΕΟΔΥ, ανακοινώθηκαν 27 νέα κρούσματα, αυξάνοντας το συνολικό αριθμό των συνολικών κρουσμάτων σε 2.490. Ακόμα, 5 νοσούντες κατέληξαν, ανεβάζοντας το σύνολο των νεκρών σε 130. Επιπλέον, εκ του συνόλου των σημερινών κρουσμάτων, ανακοινώθηκαν 9 κρούσματα στην ως άνω κλινική. Συνολικά, νοσούν, 20 ασθενείς και 9 μέλη που αποτελούν προσωπικό της δομής, ενώ 3 από τους συνολικά 5 σημερινούς νεκρούς προέρχονται από τη δομή "Ταξιάρχες". Από 25 έως και 30 Απριλίου ανακοινώθηκαν 101 νέα κρούσματα του ιού, εκ των οποίων 36 αφορούν συρροή κρουσμάτων, αυξάνοντας τον συνολικό αριθμό των κρουσμάτων σε 2.591. Ακόμα, ο αριθμός των νεκρών ανέρχεται στους 140, αφού 10 νέοι θάνατοι καταγράφηκαν. Ακόμα, ανακοινώθηκε ότι ο συνολικός αριθμός των αναρρωσάντων νοσούντων ανέρχεται σε 1.374. Από 1 έως και 14 Μαΐου ανακοινώθηκαν 179 νέα κρούσματα του ιού και 16 καταγεγραμμένοι θάνατοι. Έως την 1η Μαΐου, από το σύνολο των 2612 επιβεβαιωμένων κρουσμάτων, τα 593 (22.7%) σχετίζονταν με ταξίδι από το εξωτερικό, τα 1291 (49.4%) σχετίζονταν με ήδη γνωστό κρούσμα και τα υπόλοιπα ήταν ακόμα απροσδιόριστης προέλευσης. Συνολικά, η μέση ηλικία των μέχρι τότε κρουσμάτων ήταν 49 έτη και η μέση ηλικία των μέχρι τότε θανάτων ήταν 75 έτη (από 35 έως 102 ετών). Στις 15 Μαΐου ανακοινώθηκαν 40 νέα κρούσματα του ιού, από τα οποία τα 35 επιβεβαιώθηκαν θετικά μεταξύ συνολικά 637 ελεγμένων δειγμάτων από κατοίκους σε οικισμό Ρομά στη συνοικία Νέας Σμύρνης Λάρισας. Μερίδα κατοίκων αμφισβήτησαν τα αποτελέσματα των τεστ, προκάλεσαν επεισόδια και προπηλάκισαν τα κλιμάκια του ΕΟΔΥ που μετέβησαν στην περιοχή. Τα θετικά κρούσματα τελικά απομονώθηκαν και μεταφέρθηκαν στο Κέντρο Αποκατάστασης ΑΡΩΓΗ και ιχνηλατήθηκαν οι επαφές τους. Επιπλέον, αποφασίστηκε η απαγόρευση κυκλοφορίας των κατοίκων της περιοχής κατά τη διάρκεια της νύχτας για 14 ημέρες, η απαγόρευση συνάθροισης άνω των 10 ατόμων, η υποχρέωση χρήσης μάσκας από όλους και η χορήγηση υφασμάτινων μασκών και αντισηπτικών σε κάθε οικογένεια. Έως την 1η Ιουνίου, από το σύνολο των 2918 επιβεβαιωμένων κρουσμάτων, τα 637 (21,8%) σχετίζονταν με ταξίδι από το εξωτερικό, τα 1695 (58,1%) σχετίζονταν με ήδη γνωστό κρούσμα και τα υπόλοιπα ήταν ακόμα απροσδιόριστης προέλευσης. Συνολικά, η μέση ηλικία των μέχρι τότε κρουσμάτων ήταν 48 έτη και η μέση ηλικία των μέχρι τότε θανάτων ήταν 76 έτη (από 35 έως 102 ετών). Από τις 8 Ιουνίου παρατηρήθηκε μια έξαρση κρουσμάτων στον οικισμό του Εχίνου Ξάνθης αλλά και στην ευρύτερη περιοχή, με αποτέλεσμα στις 11 Ιουνίου να επιβληθούν έκτακτα περιοριστικά μέτρα στον Εχίνο και σε ολόκληρη την Π.Ε. Ξάνθης και στις 16 Ιουνίου παρόμοια μέτρα στον οικισμό Αγίασμα Ροδόπης και στον ευρύτερο δήμο Ιάσμου στην Π.Ε. Ροδόπης. Από τις 8 Ιουνίου έως και τις 17 Ιουνίου, το 40% του συνόλου των κρουσμάτων που επιβεβαιώθηκαν πανελλαδικά αφορούσαν την περιοχή της Ξάνθης. Στις 16 Ιουνίου, από τα 15 νέα κρούσματα τα 11 προέρχονταν από τον Εχίνο. Στις 17 Ιουνίου ανακοινώθηκαν συνολικά 55 νέα κρούσματα, εκ των οποίων τα 43 προέρχονταν από την Π.Ε. Ξάνθης και συγκεκριμένα 38 από τον δήμο Μύκης (τα 36 εξ αυτών από τον οικισμό Εχίνο) και 5 από τον δήμο Ξάνθης. Από τα υπόλοιπα, τα 6 από τα 55 κρούσματα επιβεβαιώθηκαν στην Π.Ε. Ροδόπης, ενώ βρέθηκε και ένας θετικός στον ιό ταξιδιώτης πτήσης εξωτερικού. Στις 18 Ιουνίου εντοπίστηκαν συνολικά 24 νέα κρούσματα, από τα οποία τα 18 βρέθηκαν στη Ξάνθη, τα 2 στη Ροδόπη και τα 4 ήταν εισαγόμενα από το εξωτερικό. Επιπλέον, από τις 15 έως τις 18 Ιουνίου σημειώθηκαν συνολικά 6 θάνατοι, το σύνολο των οποίων αφορούσε κατοίκους του Εχίνου Ξάνθης. Στις 19 Ιουνίου επιβεβαιώθηκαν συνολικά 10 νέα κρούσματα, εκ των οποίων τα 4 στη Ροδόπη, τα 2 στη Ξάνθη και 4 σε ταξιδιώτες από το εξωτερικό. Στις 20 Ιουνίου ανακοινώθηκε ένας νέος θάνατος και 19 νέα κρούσματα, από τα οποία τα 8 βρέθηκαν στη Ξάνθη, από 1 στην Αθήνα και την Πέλλα και 9 ήταν εισαγόμενα από πτήσεις του εξωτερικού και από τα ελληνοβουλγαρικά σύνορα στον Προμαχώνα Σερρών. Στις 21 Ιουνίου εντοπίστηκαν συνολικά 10 νέα κρούσματα, από τα οποία τα 3 προέρχονται από τη Ροδόπη, τα 2 από τη Θεσπρωτία, το 1 από την Ξάνθη και από 2 κρούσματα εντοπίστηκαν σε εισερχόμενους από τα χερσαία σύνορα στον Προμαχώνα και από πτήσεις εξωτερικού. Στις 22 Ιουνίου επιβεβαιώθηκαν συνολικά 21 νέα κρούσματα, εκ των οποίων τα 9 εντοπίστηκαν στη Ξάνθη, τα 5 σε πτήσεις εξωτερικού, ακόμη 5 στη Θεσπρωτία και από 1 κρούσμα στην Αθήνα και στην Έδεσσα. Στις 23 Ιουνίου εντοπίστηκαν συνολικά 16 νέα κρούσματα, από τα οποία τα 5 στον δήμο Μύκης Ξάνθης (εξ αυτών 2 στον Εχίνο), 3 στον δήμο Ξάνθης, από 2 στην Αθήνα και την Παραμυθιά Θεσπρωτίας, από 1 κρούσμα στη Ροδόπη και την Έδεσσα και 2 ήταν εισαγόμενα από τα ελληνοβουλγαρικά σύνορα στον Προμαχώνα. Στις 24 Ιουνίου επιβεβαιώθηκαν συνολικά 8 νέα κρούσματα, εκ των οποίων τα 3 στη Ροδόπη, από 1 στην Αλεξανδρούπολη, τη Μεσσηνία και την Αττική και 2 σε οδικώς εισερχόμενους από τον Προμαχώνα. Στις 25 Ιουνίου ανακοινώθηκε ένας νέος θάνατος, μία 64χρονη γυναίκα που κατέληξε στο νοσοκομείο της Κομοτηνής, και 13 νέα κρούσματα. Από αυτά, τα 3 εντοπίστηκαν στη Ξάνθη, από 1 στην Παραμυθιά Θεσπρωτίας, στη Σύρο, στην Καστοριά, στην Πέλλα και στη Ροδόπη και τα 5 ήταν εισαγόμενα από πτήσεις του εξωτερικού και από τα ελληνοβουλγαρικά σύνορα στον Προμαχώνα. Στις 26 Ιουνίου επιβεβαιώθηκαν 22 νέα κρούσματα, εκ των οποίων τα 4 στην Καστοριά, τα 3 στην Παραμυθιά Θεσπρωτίας, τα 2 στην Αττική και από 1 στην Αλεξανδρούπολη και την Κομοτηνή, ενώ τα 10 ήταν εισαγόμενα και αφορούσαν οδικώς εισερχόμενους από τον Προμαχώνα και επιβάτες πτήσεων εξωτερικού. Στις 27 Ιουνίου βρέθηκαν 22 νέα κρούσματα, από τα οποία τα 6 στην Καστοριά, τα 3 στη Σύρο, τα 3 στη Λέσβο σε δομή προσφύγων, τα 2 στην Παραμυθιά, 1 στην Αθήνα και 8 αφορούσαν επιβάτες πτήσεων. Στις 29 Ιουνίου εντοπίστηκαν συνολικά 15 νέα κρούσματα, τα 12 στην Π.Ε. Ξάνθης και τα 3 σε πτήσεις εξωτερικού. Στις 30 Ιουνίου επιβεβαιώθηκαν συνολικά 20 νέα κρούσματα, εκ των οποίων τα 9 ήταν εισαγόμενα από πτήσεις εξωτερικού, τα 4 από την Π.Ε. Ξάνθης, τα 2 από την Αττική και άλλα 2 από την Καστοριά και από 1 κρούσμα από την Κοζάνη, τη Σύρο και τη Λάρισα. Έως και την 1η Ιουλίου, από το σύνολο των 3432 επιβεβαιωμένων κρουσμάτων, τα 777 (22,6%) σχετίζονταν με ταξίδι από το εξωτερικό, τα 1906 (55,5%) σχετίζονταν με ήδη γνωστό κρούσμα και τα υπόλοιπα ήταν ακόμα απροσδιόριστης προέλευσης. Συνολικά, η μέση ηλικία των μέχρι τότε κρουσμάτων ήταν 47 έτη και η μέση ηλικία των μέχρι τότε θανάτων ήταν 76 έτη (από 35 έως 102 ετών). Σε τηλεοπτική ενημέρωση στις 21 Ιουλίου, ο Νίκος Χαρδαλιάς ανέφερε ότι από το άνοιγμα των συνόρων την 1η Ιουλίου έως και τις 19 Ιουλίου, εισήλθαν στη χώρα περίπου 920.000 άτομα από τα αεροδρόμια, τα λιμάνια και τις χερσαίες διαβάσεις και πραγματοποιήθηκαν περίπου 128.000 έλεγχοι δειγμάτων στους εισερχόμενους. Από αυτά, τα 295 βρέθηκαν θετικά εκ των οποίων το 80% προέρχεται από Βαλκανικές χώρες (κυρίως Σερβία, Βουλγαρία, Ρουμανία και Αλβανία).